# ประธานคณะกรรมาธิการสามัญประจำสภาประชาชนแห่งชาติ

| ประธานคณะกรรมาธิการสามัญประจำสภาประชาชนแห่งชาติ |
| --- |
| 全国人民代表大会常务委员会委员长 |
| ตราแผ่นดินจีน |
| ธงชาติจีน |
| **ผู้ดำรงตำแหน่งคนปัจจุบัน จ้าว เล่อจี้** ตั้งแต่ 10 มีนาคม 2023 |
| คณะกรรมาธิการสามัญประจำสภาประชาชนแห่งชาติ |
| สมาชิกของ | คณะประธาน |
| ผู้เสนอชื่อ | คณะผู้บริหารสูงสุดสภาประชนแห่งชาติ |
| ผู้แต่งตั้ง | สภาประชาชนแห่งชาติ |
| วาระ | 5 ปีต่ออายุได้ครั้งเดียวต่อเนื่องกัน |
| ตราสารจัดตั้ง | รัฐธรรมนูญจีน |
| สถาปนา | 27 กันยายน 1954 (1954-09-27) |
| คนแรก | หลิว เช่าฉี |
| รอง | รองประธาน เลขาธิการ |
| เงินตอบแทน | ประมาณ 150,000 หยวนต่อปี (2015) |
| เว็บไซต์ | www.npc.gov.cn |

| ประธานคณะกรรมาธิการสามัญประจำสภาประชาชนแห่งชาติ |
| --- |
|  |
| จีนตัวย่อ | 全国人民代表大会常务委员会委员长 |
| จีนตัวเต็ม | 全國人民代表大會常務委員會委員長 |
|

| การถอดเสียง |
| --- |
| ภาษาจีนมาตรฐาน |
| พินอิน | Quánguó Rénmín Dàibiǎo Dàhuì Chángwù Wěiyuánhuì Wěiyuánzhǎng |

 |
| Officially abbreviated as |
| จีนตัวย่อ | 全国人大常委会委员长 |
| จีนตัวเต็ม | 全國人大常委會委員長 |
|

| การถอดเสียง |
| --- |
| ภาษาจีนมาตรฐาน |
| พินอิน | Quánguó Réndà Chángwěihuì Wěiyuánzhǎng |

 |
|  |

**ประธานคณะกรรมาธิการสามัญประจำสภาประชาชนแห่งชาติ** (จีน: 全国人民代表大会常务委员会委员长) เป็นประธานของคณะกรรมาธิการสามัญประจำสภาประชาชนแห่งชาติ (NPCSC) องค์กรถาวรของสภาประชาชนแห่งชาติ (NPC) สภานิติบัญญัติแห่งชาติของจีน

ประธานได้รับการเสนอชื่ออย่างเป็นทางการโดยคณะผู้บริหารสูงสุดสภาประชาชนแห่งชาติในระหว่างสมัยประชุมและได้รับการอนุมัติจากคณะผู้แทนสภาประชาชนแห่งชาติ แต่ในความเป็นจริงแล้วได้รับการเลือกภายในพรรคคอมมิวนิสต์จีนซึ่งเป็นพรรครัฐบาล ประธานเป็นผู้ควบคุมดูแลการดำเนินงานของคณะกรรมาธิการสามัญประจำสภาประชาชนแห่งชาติและเป็นผู้เรียกประชุมและเป็นประธานในการประชุมดังกล่าว ประธานได้รับการช่วยเหลือจากรองประธานและเลขาธิการของคณะกรรมาธิการสามัญประจำสภาประชาชนแห่งชาติ ซึ่งรวมกันเป็นคณะประธาน ประธานสามารถมอบหมายอำนาจบางส่วนของตนให้รองประธานปฏิบัติแทนได้ ในกรณีประธานไม่สามารถปฏิบัติหน้าที่ คณะกรรมาธิการสามัญประจำสภาประชาชนแห่งชาติจะเลือกหนึ่งในรองประธานขึ้นปฏิบัติหน้าที่ชั่วคราว จนกว่าประธานจะสามารถกลับมาปฏิบัติหน้าที่ได้หรือสภาประชาชนแห่งชาติจะเลือกประธานคนใหม่ ตำแหน่งนี้ถืออำนาจตามรัฐธรรมนูญที่สงวนไว้ ซึ่งถูกกำหนดขึ้นในการแก้ไขรัฐธรรมนูญแห่งสาธารณรัฐประชาชนจีนเมื่อ ค.ศ. 1982 ตามที่ระบุไว้ในมาตรา 84 ของรัฐธรรมนูญ หากทั้งประธานาธิบดีและรองประธานาธิบดีไม่สามารถปฏิบัติหน้าที่ได้ และสภาประชาชนแห่งชาติไม่สามารถเลือกผู้ดำรงตำแหน่งแทนได้ทันเวลา ประธานคณะกรรมาธิการสามัญประจำสภาประชาชนแห่งชาติจะทำหน้าที่เป็นประธานาธิบดีแทน ประธานเป็นผู้นำกลุ่มสมาชิกพรรคแกนนำคณะกรรมาธิการสามัญประจำสภาประชาชนแห่งชาติ ซึ่งมีหน้าที่รับผิดชอบการดำเนินตามนโยบายของคณะกรรมการกลางพรรคคอมมิวนิสต์จีนในคณะกรรมาธิการสามัญฯ

ตั้งแต่ ค.ศ. 1998 ถึง 2013 ตำแหน่งนี้ถูกจัดอยู่ในลำดับที่สองในลำดับชั้นของคณะกรรมาธิการสามัญประจำกรมการเมืองพรรคคอมมิวนิสต์จีน เนื่องจากหลี่ เผิงถูกห้ามดำรงตำแหน่งนายกรัฐมนตรีเป็นสมัยที่สามใน ค.ศ. 1998 ในลำดับอาวุโสทางการเมือง ประธานมีลำดับต่ำกว่าเลขาธิการใหญ่พรรคคอมมิวนิสต์จีน (ผู้นำสูงสุด) และประธานาธิบดี (ผู้แทนของรัฐ) ลำดับตำแหน่งไม่ได้สะท้อนถึงอำนาจที่แท้จริงเสมอไป ซึ่งจะแตกต่างกันไปขึ้นอยู่กับผู้ดำรงตำแหน่ง ประธานคนปัจจุบันคือจ้าว เล่อจี้ ผู้ซึ่งเป็นสมาชิกอันดับสามของคณะกรรมาธิการสามัญประจำกรมการเมือง

## ประวัติศาสตร์

ระหว่างการร่างรัฐธรรมนูญสาธารณรัฐประชาชนจีน มีการถกเถียงกันเกี่ยวกับตำแหน่งที่จะใช้สำหรับประธานคณะกรรมาธิการสามัญประจำสภาประชาชนแห่งชาติ วันที่ 23 มีนาคม ค.ศ. 1954 ในการประชุมครั้งแรกของคณะกรรมาธิการร่างรัฐธรรมนูญ คณะกรรมการกลางพรรคคอมมิวนิสต์จีนเสนอร่างที่ใช้ตำแหน่ง "speaker" (议长) ในการอภิปรายร่าง มีการถกเถียงกันหลายประเด็นเกี่ยวกับว่าจะใช้คำว่า "speaker" หรือ "chairman" (委员长) เป็นตำแหน่ง ผู้ที่ใช้ตำแหน่ง "chairman" โต้แย้งว่ามันจะไม่เป็นที่นิยมเพราะเจียง ไคเชกก็ใช้ตำแหน่งนั้นเช่นกัน ขณะที่ผู้สนับสนุนมองว่าไม่มีปัญหาอะไร มีข้อเสนอให้ใช้ตำแหน่ง "chairman" (主席) ที่คล้ายกับตำแหน่งประธานคณะผู้บริหารสูงสุดโซเวียตของสหภาพโซเวียต แต่มีผู้โต้แย้งข้อเสนอนี้โดยให้เหตุผลว่าตำแหน่งนั้นเหมือนกับตำแหน่งประธานสาธารณรัฐประชาชนจีน หมายความว่าประชาชนทั่วไปอาจสับสนได้โดยง่าย ในระหว่างการอภิปราย เถียน เจียอิง รองเลขาธิการคณะกรรมาธิการร่างรัฐธรรมนูญ กล่าวว่าสภาประชาชนแห่งชาติเป็นองค์กรแห่งอำนาจมากกว่าเป็นเพียงองค์กรปรึกษาหารือ และตำแหน่ง "speaker" ไม่สอดคล้องกับลักษณะขององค์กร ท้ายที่สุด คำว่า "chairman" (委员长) ก็ถูกนำมาใช้ ตำแหน่งนี้เกิดขึ้นพร้อมกับการรับรองรัฐธรรมนูญ ค.ศ. 1954 โดยหลิว เช่าฉีเป็นผู้ประเดิมตำแหน่ง

ตั้งแต่ ค.ศ. 1975 ถึง 1983 ประธานคณะกรรมาธิการสามัญประจำสภาประชาชนแห่งชาติทำหน้าที่เป็นผู้แทนประเทศของสาธารณรัฐประชาชนจีน เนื่องจากตำแหน่งประธานาธิบดีถูกตัดออกจากรัฐธรรมนูญ ค.ศ. 1975 และถูกละเว้นจากร่างรัฐธรรมนูญ ค.ศ. 1978 ด้วยเช่นกัน ตำแหน่งประธานาธิบดีถูกฟื้นฟูใน ค.ศ. 1982 ตามทฤษฎีแล้ว ในช่วงการประท้วงที่จัตุรัสเทียนอันเหมิน ค.ศ. 1989 ผู้ดำรงตำแหน่งในขณะนั้นคือ ว่าน หลี่ มีอำนาจเรียกประชุมฉุกเฉินของสภาประชาชนแห่งชาติเพื่อแก้ไขปัญหาตามรัฐธรรมนูญ อย่างไรก็ตาม เสรีภาพในการเคลื่อนไหวของว่านถูกจำกัด และท้ายที่สุดเขาก็ไม่มีอำนาจจัดการกับสถานการณ์ดังกล่าว

ระหว่าง ค.ศ. 1993 ถึง 1998 ตำแหน่งนี้ถูกดำรงโดยเฉียว ฉือ ผู้ซึ่งเป็นสมาชิกอันดับสามของคณะกรรมาธิการสามัญประจำกรมการเมือง เฉียวพยายามกำจัดชื่อเสียงของสภาฯ ในฐานะ "ตรายาง" และเปลี่ยนให้เป็นสถาบันที่มีอำนาจแท้จริงในการสร้างนิติธรรม วันที่ 16 มีนาคม ค.ศ. 1998 หลี่ เผิงได้รับเลือกเป็นประธานคณะกรรมาธิการสามัญประจำสภาประชาชนแห่งชาติแทนที่เฉียว ฉือ แม้เขาจะเป็นผู้สมัครเพียงคนเดียว แต่เขาก็ได้รับเลือกด้วยคะแนนเสียงไม่ถึงร้อยละ 90 และมีผู้แทนประมาณ 300 คนที่ไม่สนับสนุนเขา

## รายนามผู้ดำรงตำแหน่ง

รุ่นของผู้นำ
* รัฐบาลเหมา เจ๋อตง
* รัฐบาลเติ้ง เสี่ยวผิง
* รัฐบาลเจียง เจ๋อหมิน
* รัฐบาลหู จิ่นเทา
* รัฐบาลสี จิ้นผิง

| ลำดับ | ชื่อ | สภาประชาชนแห่งชาติ ชุดที่ | เริ่มวาระ | สิ้นสุดวาระ | พรรคการเมือง |
| --- | --- | --- | --- | --- | --- |
| **1** |  | หลิว เช่าฉี 刘少奇 | 1 | 27 กันยายน 1954 | 27 เมษายน 1959 | พรรคคอมมิวนิสต์จีน (CCP) |
| **2** |  | จู เต๋อ 朱德 | 2 | 27 เมษายน 1959 | 3 มกราคม 1965 |
| 3 | 3 มกราคม 1965 | 17 มกราคม 1975 |
| 4 | 17 มกราคม 1975 | 6 กรกฎาคม 1976 |
| *ตำแหน่งว่าง 7 กรกฎาคม 1976 – 5 มีนาคม 1978* |
| **3** |  | เย่ เจี้ยนอิง 叶剑英 | 5 | 5 มีนาคม 1978 | 18 มิถุนายน 1983 | พรรคคอมมิวนิสต์จีน (CCP) |
| **4** |  | เผิง เจิน 彭真 | 6 | 18 มิถุนายน 1983 | 8 เมษายน 1988 |
| **5** |  | ว่าน หลี่ 万里 | 7 | 8 เมษายน 1988 | 27 มีนาคม 1993 |
| **6** |  | เฉียว ฉือ 乔石 | 8 | 27 มีนาคม 1993 | 16 มีนาคม 1998 |
| **7** |  | หลี่ เผิง 李鹏 | 9 | 16 มีนาคม 1998 | 15 มีนาคม 2003 |
| **8** |  | อู๋ ปังกั๋ว 吴邦国 | 10 | 15 มีนาคม 2003 | 15 มีนาคม 2008 |
| 11 | 15 มีนาคม 2008 | 14 มีนาคม 2013 |
| **9** |  | จาง เต๋อเจียง 张德江 | 12 | 14 มีนาคม 2013 | 17 มีนาคม 2018 |
| **10** |  | ลี่ จ้านชู 栗战书 | 13 | 17 มีนาคม 2018 | 10 มีนาคม 2023 |
| **11** |  | จ้าว เล่อจี้ 赵乐际 | 14 | 10 มีนาคม 2023 | ผู้ดำรงตำแหน่งคนปัจจุบัน |

### เส้นเวลา

Unable to compile EasyTimeline input:

EasyTimeline 1.90

Timeline generation failed: 1 error found

Line 28: from: 10/03/2023 till: 24/06/2026 color:pres text:"Zhao Leji" fontsize:10

- Plotdata attribute 'till' invalid.

```
 Date '24/06/2026' not within range as specified by command Period.

```

## หมายเหตุ

## อ้างอิง